
Įvadas 


Šiuolaikinėje visuomenėje akcentuojama sudominimo ir vaikų įtraukimo į 
mokymo(si) procesą svarba, siekiama, kad mokiniai būtų aktyviais ugdymo proceso 
dalyviais. Tiek mokslinėje, tiek metodinėje literatūroje galima rasti, jog vienas 
naudingiausių mokymosi metodų — mokymasis per patyrimą, šį aspektą dažnai 
pabrėždavo ir dėstytojai Vaikystės pedagogikos studijų metu. Naujoji gamtos 
mokslų bendroji programa (2022) parengta taip, kad pradinių klasių mokiniai kuo 
daugiau pažintų pasaulį, keltų klausimus, ieškotų atsakymų, ugdytusi atsakingumą 
bei plėtotų tyrinėjimo gebėjimus. Programoje pabrėžiama, jog mokantis gamtos 
mokslų labai svarbi yra tiriamoji veikla — tyrinėdami mokiniai gali patirti atradimų 
džiaugsmą, mokytis spręsti problemas, argumentuoti savo pasirinkimus, ieškoti 
įrodymų ir jais pagrįsti išvadas. 

Dabartinė gamtos mokslų bendroji programa sudaryta taip, jog tyrinėjimo 
veiklos pamokose būtų taikomos kuo dažniau. Šiam tikslui įgyvendinti, dauguma 
Lietuvos mokyklų yra aprūpintos priemonėmis, reikalingomis organizuojant 
tyrinėjimo veiklas, mokytojams yra paruošta ir viešai patalpinta metodinė medžiaga, 
kaip šias priemones naudoti 1-4 kl. gamtos pažinimo dalykui, pateiktos tyrinėjimo 
veiklų idėjos. Tačiau Lamanausko (2018) tyrimas atskleidė, kad mokytojai tyrinėjimu 
grįstas veiklas organizuoja nedažnai. Apmąsčius visas savo pedagogines praktikas, 
atliktas skirtingose mokyklose, taip pat galiu teigti, jog tyrinėjimu grįstas mokymas(is) 
pasaulio pažinimo pamokose taikomas gana retai. Pradinių klasių mokiniai tyrinėti 
gali savarankiškai, kartais tereikia mokytojo pagalbos. Todėl kyla klausimas, kaip 
pradinių klasių mokytojai organizuoja ugdymo procesą, kad mokinių tiriamoji veikla 
jose beveik nepastebima. Šio tyrimo tikslas yra atskleisti pradinių klasių mokytojų 
tyrinėjimu grindžiamo ugdymo gamtamokslinėse pamokose patirtis. 

Tyrinéjimu grjstas ugdymo gamtamokslinése pasaulio pazinimo pamokose 
teoriniai aspektai 


Tyrinėjimu grjsto mokymo(si) samprata 


Daugelis vaikų iš prigimties yra smalsūs, o smalsumas skatina juos ieškoti, 
klausinėti. Galima teigti, kad vaikai yra tarsi mokslininkai, jie savo kasdienybėje 
bando tyrinėti, atlieka stebėjimus, eksperimentuoja (Ergūl ir kt.., 2011). Tam, kad 
mokinių smalsumas būtų dar labiau žadinamas, manoma, kad mokytojų pastangos 
didinti mokinių susidomėjimą gamtamoksliniu ugdymu turėtų prasidėti ankstyvame 
amžiuje. Anot Lukočienės (2017), mokiniai, kurie pamokos metu tyrinėja, turi 
galimybę patys pasijusti gamtos dalimi ir gamtą gali pajusti visais pojūčiais. 

Tyrinėjimu grįstas mokymasis, tai aktyvaus mokymosi forma, orientuota į 
klausimų kėlimą, problemas (Gerulaitis & Vaivadienė, 2019), tai praktinis metodas, 
kuriuo skatinama susieti turimas žinias ir mokslinius gamtos paaiškinimus (Panasan 
& Nuangchalerm, 2010). Gerhátová ir kt. (2021) tyrinėjimu grįstą mokymąsi 
apibūdina kaip ugdymo strategiją, aktyvų mokymo(si) metodą, kai mokiniai, 
siekdami konstruoti žinias, atlieka praktines veiklas, kelia klausimus, sprendžia 
problemas, pasitelkia kritinį mąstymą. Love ir kt. (2015) teigia, jog nėra visuotinio 
tyrinėjimu grjsto mokymosi apibrėžimo, skirtingi autoriai šią sąvoką aiškina įvairiai. 
Autoriai pastebi, kad skirtingai nuo tradicinių pamokų, kai mokomasi iš vadovėlių, 
atliekamos užduotys užduočių sąsiuvinyje ir pan., tyrinėjimu grįstose pamokose 
mokiniai mokosi per patyrimą. Tyrinéjimu grjsto ugdymo metodas pasaulio pažinimo 
pamokas daro patrauklesnėmis, o mokymosi procesą įdomesniu ir prasmingesniu 
nei įprastų pamokų metu (Lukočienė, 2017). 


Tyrinėjimu grjsto mokymosi nauda mokiniams 


Analizuojant tyrinėjimu grįstą ugdymą gamtamokslinėse pamokose, svarbu 
aptarti ir šio mokymosi metodo teikiamą naudą. Pradinių klasių mokiniai dažniau 
įsitraukia į tas pamokas, kurios jiems yra įdomios ir, jų nuomone, naudingos 
kasdieniam gyvenimui. Išanalizavus skaitytą literatūrą buvo atrinkti dažniausiai 
minimi aspektai, įrodantys tyrinėjimu grjsto ugdymo naudą (žr. 1 pav.). 

1 paveikslas 


Didesné mokiniy motyvacija 


: p T4 yjami gyvenimui reikalingi 
ir noras jsitraukti į Įgyjami gy g 


mokymo(si) procesą įgūdžiai 
Ugdomas kritinis mąstymas Tyrinėjimu grįsto Pasiekiami geresni mokymosi 
mokymo(si) nauda rezultatai 
Ugdomi problemų sprendimo Ugdomi bendravimo ir 
įgūdžiai bendradarbiavimo įgūdžiai 


Tyrinėjimu grjsto ugdymo privalumai 


Suduc ir kt. (2015) ištyrė, jog pradinių klasių mokiniams yra svarbu, kad 
gamtamokslinio turinio pamokos būtų įtraukiančios ir suprantamos, o dėstoma 
informacija būtų naudinga jų kasdieniniam gyvenimui. Gerulaitis ir Vaivadienė (2019) 
bei Van Uum ir kt. (2016) dalinasi įžvalgomis, kad tyrinėjimu grindžiamas ugdymasis 
didina motyvaciją mokytis, aktyviai įsitraukdami į mokymosi procesą, mokiniai 
geriau įsisavina informaciją. Dauguma autorių (pvz., Ergül ir kt., 2011; Laksana, 2017; 
Shamsudin ir kt., 2013; Van Uum, 2016) pritaria, jog vienas didžiausių tyrinėjimu 
grįsto ugdymo pliusų — didesnis mokinių susidomėjimas gamtos mokslais. Skaitytoje 
literatūroje dažnai minimas yra kritinio mąstymo ugdymas tyrinėjimu grįstose 
gamtamokslinėse pamokose. Anot Panasan ir Nuangchalerm (2010), labai svarbu, 
jog mokytojai mokytų vaikus kritiškai mąstyti, vertinti gamtoje vykstančius procesus. 
Mokiniai, įsitraukdami į tyrinėjimų grįstas veiklas, susiduria su vienu svarbiausių 
tyrinėjimo aspektų — problemų sprendimu. Tyrinėdami ir taip spręsdami įvairias 
su tyrimu susijusias problemas, mokiniai taip pat mokosi analizuoti asmenines 
problemas, susidoroti su kasdieniais iššūkiais (Ergül ir kt., 2011; Duran & Dėkme, 
2016; Khalaf & Mohammed, 2018; Makarskaitė-Petkevičienė & Rimašiūtė, 2017). 
Bendravimas yra svarbus aspektas tyrinėjimu grindžiamose pasaulio pažinimo 
pamokose. Mokiniai diskutuoja, komentuoja kitų pasisakymus, vieni kitiems 
padeda, pataria, užduoda klausimus, dalinasi supratimais, atradimais (Chang ir kt., 
2011; Cleovoulou, 2018). Taikant tyrinėjimu grindžiamas veiklas, galima ugdyti ir 
bendradarbiavimo įgūdžius. Kuomet yra suteikiama galimybė tyrinėjimo veiklose 
bendradarbiauti, tada mokiniai aktyviau įsitraukia, didėja mokymosi motyvacija 
(Lu ir kt., 2021). Lazonder ir Harmsen (2016) atkreipia dėmesį į tai, jog, jei pamoka 
vaikams yra įdomi, jie aktyviai įsitraukia į veiklas, tada mokiniai mokosi sėkmingiau. 
Norint pagerinti mokymosi rezultatus, mokytojams siūloma į pasaulio pažinimo 
pamokas dažniau įtraukti tyrinėjimo veiklų. Į mokinį orientuotas tyrinėjimu grįstas 
mokymasis suteikia vaikams galimybę ugdytis įgūdžius reikalingus gyvenimui. 

Autoriai atskleidžia ir kitą tyrinėjimu grindžiamo ugdymo naudą. Pavyzdžiui, 
Ergūl ir kt. (2011) bei Makarskaitė-Petkevičienė ir Rimašiūtė (2017) pastebėjo, jog 
tyrinėjimo veiklose vaikams suteikiamos galimybės naudoti visus savo jutimus. 
Tyrinėjimu grindžiamas ugdymas mokiniams naudingas ir tuo, jog jie ugdosi 
atsakomybę, mokosi savarankiškumo (Makarskaitė-Petkevičienė 8. Rimašiūtė, 
2017; Laksana, 2017; Lukočienė, 2017; ŠMSM, 2020). Taip pat yra ugdomi analitinio 
mąstymo įgūdžiai. Kaip teigia Duran ir Dokme (2016) „analitinis mąstymas leidžia 
mokiniams nustatyti kintamųjų panašumus ir skirtumus bei duomenų tendencijas“. 
Gamtos mokslų bendrojoje programoje (2022) rašoma, kad tiriamoji veikla padeda 
ugdytis kūrybinį mąstymą. 


Iššūkiai, apsunkinantys tyrinėjimu grįsto ugdymo taikymą. 


Nors mokytojai suvokia tyrinėjimu grjsto ugdymo svarbą, tačiau toks mokymo 
būdas gamtamokslinėse pamokose taikomas ne dažnai (Lamanauskas & Augienė, 
2021). Pastebima įvairių aspektų, apsunkinančių tyrinėjimu grįstą mokymąsi (žr. 2 
pav.). 


2 paveikslas 


Aspektai, ribojantys tyrinėjimu grįstą mokymą(si) 


Mokytojų patirties Didelis mokinių 
trūkumas skaičius klasėje 


Tyrinėjimu grįsto 


Ribotos mokytojų "yino falkymà Skirtingi mokiniy 
Zinios : gebéjimai 
apsunkina 
, Mokytoju 
siais įsitikinimai 


Viena iš priežasčių, kodėl tyrinėjimu grįstas ugdymas mokytojams atrodo 
sudėtingas — patirties trūkumas, organizuojant tyrinėjimu grįstą mokymąsi. 
Pedagogai, dėl patirties stygiaus, formuluodami tyrimo klausimus, problemą, patį 
procesą ir kitus tyrinėjimo aspektus, jaučiasi neužtikrinti (Van Uum ir kt., 2016). 
Kita priežastis, kodėl mokytojai nedrįsta taikyti tyrinėjimu grjsto ugdymo - ribotos 
mokytojo žinios. Ne visi mokytojai yra užtikrinti savo dalykinėmis žiniomis, todėl 
jiems saugiau yra dėstyti medžiagą, pateiktą vadovėlyje nei gamtos mokslo žinias 
pritaikyti tyrinėjimo veiklose (Lėfgren ir kt., 2013). Lamanauskas (2018) pastebėjo, 
kad, jei mokytojai turi ribotas žinias apie tyrimo procesą, jo svarbą, tai didelė 
tikimybė, jog ir mokiniai formuosis minimalias žinias apie tyrinėjimo veiklas. 

Tyrinėjimu grjsto ugdymo procesą, pasak mokytojų, taip pat apsunkina laiko 
stoka, didelis mokinių skaičius klasėje bei ne vienodi mokinių gebėjimai (DiBiase 8. 
McDonald, 2015; Walan ir kt., 2016). Pedagogai turi tilpti į tam tikrus laiko rėmus, 
neatsilikti nuo programos. Kai kurie tyrinėjimai trunka ilgiau nei vieną pamoką, be 
to, pradinių klasių mokytojams daug laiko trunka pasiruošimas tyrinėjimo veikloms. 
Mokytojai rečiau taiko tyrinėjimu grįstą ugdymą, jeigu klasėje yra daug mokinių, 
kadangi sunku kiekvienam mokiniui padėti ugdytis tyrinėjimo įgūdžius, suteikti 
pagalbą, stebėti, kaip kiekvienam sekasi (Fitzgerald ir kt., 2019). Walan ir kt. (2016) 
apklausė mokytojus ir išsiaiškino, jog tyrinėjimu grįstą ugdymą apsunkina ne 
vienodi mokinių gebėjimai, skirtingas mokymosi ir užduočių atlikimo tempas. Taip 
pat manoma, jog tyrinéjimu grįsto ugdymo taikymą lemia mokytojų įsitikinimai. 
Pavyzdžiui, jei mokytojas mano, kad tyrinėjimu grįstos veiklos yra mažai naudingos 
mokymosi procese, tai jas taiko rečiau arba taiko ne visai teisingai (Voet & De Wever, 
2019). 


Tyrimo metodologija 


Lietuvoje daugiau tyrimų ir straipsnių yra apie tyrinėjimu grįsto ugdymo 
naudą ir svarbą mokiniams. Apskritai, dauguma straipsnių yra apie ugdymo procesą, 
veiklas, mokinių pasiekimus, o mokytojai dažnai lieka nuošalyje. Tyrimu siekiama 
įsigilinti į pradinių klasių mokytojų patirtis, išklausyti jų pasisakymų. 


Tyrimo metodas 


Pasirinktas taikyti apklausos metodas. Pasak Kardelio (2017), šį metodą 
siūloma taikyti, siekiant įvertinti tiriamųjų nuomones, požiūrius, elgsenos ypatumus. 
Apklausos metodas pasirodė tinkamiausias, nes vienu metu galima surinkti 
duomenis apie tiriamąjį objektą, įmanoma apdoroti duomenis statistiškai ir nustatyti 
koreliacinius kintamųjų ryšius. Gaižauskaitė ir Mikėnienė (2014) akcentuoja, kad 
apklausa internetu gali būti patogesnė ne tik tyrėjui, bet ir respondentams, nes jie 
gali užpildyti apklausą jiems patogiu metu. Šiuo metodu respondentai turi daugiau 
privatumo, kas ypač svarbu, pateikiant jautrius klausimus. Atliekant tyrimą apie 
tyrinėjimu grindžiamo ugdymo patirtis, buvo numatoma, jog ne visiems mokytojams 
bus patogu pripažinti, kad tyrinėjimo veiklas pamokose organizuoja retai, todėl 
nuspręsta, kad internetinė apklausa bus tinkamiausias variantas. 


Tyrimo instrumentas 


Apklausos klausimai buvo formuluojami, remiantis analizuota moksline 
bei metodine literatūra. Klausimynas parengtas, naudojant apklausa.lt svetainę, 
ir įkeltas į socialinius tinklus. Paspaudę ant nuorodos, pedagogai užpildydavo 
anoniminę apklausą. Mokytojams pateiktą apklausą iš viso sudaro 16 klausimų su 
pasirenkamais atsakymo variantais. 7 klausimai turėjo laukelį, į kurį respondentas 

galėjo įrašyti savo pasirinkimą ar komentarą, jei jo patirtis nesutampa su pateiktais 
atsakymais. 6 klausimus buvo prašyta pakomentuoti plačiau. 


Tiriamoji imtis 


Pasirinkta, jog tiriamąją imtį turėtų sudaryti ne mažiau nei 50 pradinių 
klasių mokytojų. Apklausai užpildyti buvo skirta viena savaitė. Po savaitės, surinkus 
pakankamą skaičių atsakymų (klausimyną užpildė 62 pedagogai), apklausa 
sustabdyta. 93,5 96 tiriamųjų pradinių klasių mokytojais dirba valstybinėse 
mokyklose. Pusė respondentų yra iš didžiųjų miestų mokyklų, 29 96 savivaldybių 
centrų, = 13 % miestelių ir = 8 % mokytojais dirba kaimo mokyklose. 


Duomenų analizė 


Apklausos duomenų rezultatai automatiškai iš karto apdorojami apklausa. 
It svetainėje. Kai kurie atsakymai buvo pateikti komentarais. Dalis jų skirstyti į 
kategorijas ir subkategorijas. Taip pat duomenys analizuoti, naudojant Microsoft 
Office Excel programą. Analizuojant duomenis ieškota sąsajų tarp įvairių aspektų 
(pvz., mokytojo naudojamo vadovėlio ir tiriamosios veiklos organizavimo dažnumo). 
Remiantis gautais rezultatais ir analizuota literatūra, apibendrinta mokytojų 
tyrinėjimu grindžiamo ugdymo patirtis pasaulio pažinimo pamokose, pateikti 
rezultatai, išvados. 


Tyrimo rezultatai 


Mokytojų buvo klausiama, kiek, jų manymu, svarbus yra tyrinėjimu grįstas 
ugdymas. Beveik 60 % apklaustųjų pažymėjo, kad tyrinėjimu grįstas ugdymas 
labai svarbus, = 39 96, jog svarbus ir 1,6 96 pasirinko atsakymą „Nei svarbus, nei 
nesvarbus“. Buvo prašoma pasirinktą atsakymą pakomentuoti plačiau. Didžioji 
dalis mokytojų įvardino bent po vieną teikiamos naudos aspektą (respondentas 
pasirinkęs atsakymą „Nei svarbus, nei nesvarbus“ nepateikė jokio komentaro). 
Mokytojų pateiktos įžvalgos suskirstytos į kategorijas ir subkategorijas (Zr. 1 lentelė). 

1 lentelė 
Mokytojų įžvalgos apie tyrinėjimu grjsto ugdymo svarbą 


Kategorija Subkategorija 


Tyrinėdami mokiniai labiau įsimena informaciją 


(N - 18) 
Pasiekiami geresni rezultatai 
(N - 28) Mokosi per patirtj ir geriau jsisavina ir supranta 
informacija 
(N - 10) 


Įgytų žinių ir gebėjimų pritaikymas kituose kontekstuose 
(N - 14) 


Mokymasis mokytis ir gebėjimų plėtotė  Stiprinami pojūčiai 
(N-18) (N - 2) 


Ugdomas savarankiškumas 
(N - 2) 


Tyrinéti vaikams jdomu 


Didesnis jsitraukimas, mokiniy (N - 7) 
motyvacija 
(N - 11) Tyrinėjimai skatina teigiamas emocijas 
(N - 4) 


Dauguma mokytojų mano, jog tyrinéjimu grįstas ugdymas gali padėti pasiekti 
geresnių mokymosi rezultatų, nes mokydamiesi per patyrimą mokiniai geriau 
įsimena ir įsisavina informaciją. Tyrinėdami vaikai susipažįsta su pasauliu, mokosi 
įgytas žinias ir gebėjimus perkelti į kitus kontekstus. Dalis respondentų pabrėžė, 
jog tyrinėjimu grindžiamas mokymas(is) suteikia galimybę mokiniams ugdytis 
savarankiškumo įgūdžius bei mokytis, kaip teoriją galima pritaikyti realiame pasaulyje. 
Pradinių klasių mokytojai pastebėjo, kad tyrinėjimu grįstas ugdymas mokiniams yra 
įdomesnis ir kelia daugiau teigiamų emocijų. Apžvelgus visus komentarus, galima 
teigti, kad pradinių klasių mokytojai supranta tyrinėjimu grindžiamo ugdymo svarbą 
ir įvairiapusę teikiamą naudą. 

Respondentų atsakymai rodo, jog dažniausiai tyrinėjama 1-2 kartus per 
mėnesį, apie ketvirtadalis tyrinėja kas antrą pamoką, tačiau nemažai mokytojų 
tyrinėjimu grįstą ugdymą taiko retai. Daugiau nei pusė mokytojų, dalyvavusių 
apklausoje, turi didesnį nei 20 m. pedagoginį stažą, beveik ketvirtadalis - mažesnį 
nei 4 m. = 10 % mokytojų pradinių klasių mokytojais dirba 5-10 m. ir tiek pat 
respondentų turi 11-20 m. pedagoginį stažą. Apdorojus apklausos duomenis, 
analizuota, koks pedagoginio darbo stažo ir tyrinėjimo veiklų atlikimo dažnumo 
ryšys (Zr. 3 pav.). 

3 paveikslas 
Pedagoginio darbo stažo ir tyrinėjimo veiklų atlikimo dažnumo ryšys 


Taikančių procentas 


h 
Kiekviena pamoka Kas antrą pamoką 1-2 kartus per mėnesį Retai tyrinėja 


Tyrinėjimo veiklų atlikimo pasaulio p. pamokose dažnumas 


Pedagoginis stažas —6— Mažiau nei 4m. —6—3-10 m 11-20 m. —e— Daugiau nei 20 m. 


Pastebėta, jog didžioji dalis pedagogų, dirbančių mokykloje mažiau nei 4 
metus, pasaulio pažinimo pamokose tyrinėja retai. Panašus skaičius mokytojų, 
turinčių mažesnį nei 4 metų stažą, pažymėjo, jog tyrinėja su mokiniais 1-2 kartus 
per mėnesį. Galbūt, su metais įgiję daugiau patirties, pamatę ir išbandę tyrimus, 
sudalyvavę įvairiuose mokymuose, mokytojai tyrinėjimo veiklas pamokose 
organizuos dažniau. 

Respondentai, pradinių klasių mokytojais dirbantys 5-10 m., pažymėjo, 
jog tyrinėja kas antrą pamoką. Likusi dalis — 1-2 kartus per mėnesį. Remiantis 
duomenimis, pusė tirtų pradinių klasių mokytojų, turinčių 11-20 m. stažą, teigia 
tyrinėjantys 1-2 kartus per mėnesį. Pastebėta, jog vienintelis mokytojas (mokykloje 
dirba 11-20 m.), iš visų pildžiusių apklausą, pažymėjo, jog su mokiniais tyrinėja 
kiekvieną pamoką. 

Respondentai pažymėjo, kokius vadovėlius jie naudoja mokymuisi pasaulio 
pažinimo pamokose. Daugiau nei pusė respondentų naudojasi vadovėliais „Taip“. 
Apie trečdalį visų tyrime dalyvaujančių mokytojų pažymėjo, jog šiais mokslo metais 
mokiniai mokosi iš vadovėlio „Gilė“. Kiek mažiau mokytojų naudoja vadovėlius 
„Raktas“, „Vaivorykštė“ ir ,, Mano pasaulis“. 9,7 % apklaustų mokytojų pažymėjo, 
naudojantys daugiau nei vieną vadovėlį, 2,9 96 pradinių klasių mokytojų vadovėlio 
nenaudoja visai. Mokytojai dažnai būna įsigilinę į daugiau nei vieno vadovėlio turinį. 
Apklausoje mokytojai įvertino, kiek jų nuomone, konkretus vadovėlis skatina tyrinėti 
(4 pav.). 

4 paveikslas 
Mokytojy jvertinimas, kiek kurio vadovelio turiniu skatinama tyrinéti 


65,00% 
60,00% 
55,00% 
50,00% 
45,0096 
% 40,00% 
= 35,00% 
ə 30,00% 
B 25,00% 
& 200046 
"E 
> 15,00% 
& 10,00% 
S 5,00% 
E 0004 I] 
a Labai skatina Skatina tyrinėti Nei skatina, nei = Neskatina Visiškai Negali įvertinti, 
r tyrinėti neskatina tyrinėti neskatina į vadovėlį nėra 
tyrinėti įsigilinę 


Kiek vadovėlio turinys skatina tyrinėti 


Vadovėliai mRzt= mGiė mVavorykštė mTap m Mano pasaulis 


Apklausos rezultatai rodo, jog, tyrinéjimu grįstam ugdymui palankiausias 
turinys pateiktas „Taip“ vadovėlyje — didžiausia dalis respondentų pažymėjo, kad šis 
vadovėlis „Labai skatina tyrinėti“ ir „Skatina tyrinėti“. Vienintelis vadovėlis, kuris, 
pasak mokytojų, visiškai neskatina tyrinėti - „Gilė“. Reikėtų atskirai išanalizuoti, kiek 
tyrinėti skatina „Mano pasaulis“, „Vaivorykštė“ ir „Raktas“, nes didelė dalis mokytojų 
pažymėjo, kad negali įvertinti vadovėlio, kadangi nėra pakankamai įsigilinę į jo 
turinį. Taigi, remiantis gautais duomenimis, galima sakyti, jog siekiant į ugdymą 
įtraukti daugiau tyrinėjimo veiklų, patogiausia naudoti „Taip“ vadovėlį, kadangi 
šiame vadovėlyje pateiktas turinys, anot mokytojų, labiausiai skatina tyrinėti. 

Siekta patikrinti, ar prieš tai aptarti mokytojų vadovėlių vertinimai sutampa 
su jų taikoma realybe. Apdorojus duomenis, sudaryta diagrama ir analizuota, kokia 
tyrinėjimo dažnumo priklausomybė nuo pasaulio pažinimo vadovėlio (5 pav.). 


5 paveikslas 
Tyrinėjimo dažnumo ir pasaulio pažinimo vadovėlių ryšys 


100% 


40% 
p | | iš |. 
0% m m E 


Kiekvieną pamoką Kasantrą pamoką 1-2 kartus per mėnesį 


Atsakymą pasirinkusiųjų 
skaičius procentais 
> 


Kaip dažnai tyrinėjama per pasaulio p. pamokas 
Vadovėliai mTap mVavorykštė mGiė mManopasaulis mRaktas m Vadovélionenaudoja 

Kaip jau buvo minéta, tik 1 respondentas teigé, kad tyrinéjimo veiklas 
organizuoja kiekvieną pamoką. Jis pažymėjo, jog pasaulio pažinimo pamokose 
su mokiniais naudoja 2 vadovėlius — „Taip ir „Gilė“. Daugiausiai respondentų, su 
mokiniais tyrinėjančių kas antrą pamoką, naudoja „Taip“ vadovėlius, maža dalis 
„Gilę“ ir „Raktą“. Daugiausiai retai tyrinėjančių klasėje mokymui(si) naudoja 
vadovėlius „Gilė“. Analizuotas vadovėlio ir tyrinėjimo dažnumo pasaulio pažinimo 
pamokose ryšys patvirtina, kad mokytojai, naudojantys „Taip“ vadovėlius tyrinėjimu 
grindžiamą ugdymą taiko dažniausiai, naudojantys „Gilę“ — rečiausiai. 

Mokytojų buvo klausiama, kiek vidutiniškai trunka pasiruošti tyrinėjimo 
veikloms. Beveik pusė (45,2 %) respondentų tyrinėjimo veikloms ruošiasi daugiau 
nei pamoką (45 min). Dalis mokytojų (= 30,6 4) pažymėjo, kad pasiruošti vidutiniškai 
trunka iki 45 min, tačiau yra ir teigiančių (= 17,7 %), kad pasiruošimas dažniausiai 
trunka 2 val. ir daugiau. Tik = 5 96 teigia, kad pasiruošia vidutiniškai per 15 min. 

Analizuotas tyrinėjimo veiklų taikymo dažnumo pasaulio pažinimo pamokose 
ir pasiruošimo tyrimams trukmės ryšys (žr. 6 pav.). Diagramoje pavaizduota, 
koks procentas mokytojų, kiek laiko užtrunka pasiruošti tyrinėjimo veikloms, 
kai tyrinėjama kiekvieną pamoką; kas antrą pamoką, 1-2 kartus per mėnesį ir 
tyrinėjantys retai. Analizuoti 59 pradinių klasių mokytojų pasirinkimų variantai. Kaip 
matyti 100 % respondentų, teigiančių, jog tyrinėja kiekvieną pamoką, pažymėjo, 
kad pasiruošti tyrinėjimo veikloms vidutiniškai trunka iki 45 min. (100 % susidaro 
todėl, nes atsakymą, kad mokiniai tyrinėja per kiekvieną pasaulio pažinimo pamoką, 
pasirinko tik 1 mokytojas). 


6 paveikslas 
Tyrinėjimo dažnumo ir pasaulio pažinimo vadovėlių ryšys 


pp i E Ė 
cU, VU A 
n nna =a mu Ei 


Kiekvieną pamoką Kasantrą pamoką 1-2 kartus per menes Retai tyrinėja 


Atsakymą pasirinkusiųjų 
skaičus procentais 


Kaip dažnai mokytojai tyrinėja pasaulio p. pamokose 


Pasiruošimo tyrimams trukmė m lki15 min — m iki 45 min Daugiau nei45 min m 2hirdaugiau 


Daugiau nei pusė mokytojų, teigiančių, jog tyrinėja su mokiniais kas antrą 
pamoką, pažymėjo, kad pasiruošti veikloms trunka ne daugiau nei akademinę 
valandą (45 min.). 40 % mokytojų tyrinėjimo veikloms ruošiasi daugiau nei 45 
min., tačiau yra ir tokių mokytojų, tyrinėjimus organizuojančių kas antrą pamoką, o 
tyrinėjimo veikloms pasiruošiančių per 2 h ir daugiau. 


https://doi.org/10.48127/gu/23.29.04 13 


GAMTAMOKSLINIS UGDYMAS BENDROJO UGDYMO MOKYKLOJE — 2023 / 
NATURAL SCIENCE EDUCATION IN A COMPREHENSIVE SCHOOL - 2023 
ISSN 2335-8408 


Pazvelgus į retai tyrinėjančių mokytojų diagramas, matome, kad dalis 
respondentų tyrinėjimo veikloms ruošiasi ilgiau nei 45 min, o kita dalis — ilgiau nei 
2 h. Galima būtų numatyti, jog šie mokytojai tyrinėjimu grindžiamą ugdymą taiko 
retai todėl, nes veikloms tenka ruoštis daugiau nei vieną pamoką. Tačiau diagramoje 
matyti, jog tie, kurie tyrinėjimo veikloms pasiruošia per mažiau nei 15 min, tyrinėja 
1-2 kartus per mėnesį. Vadinasi, tai, jog šie mokytojai tyrinėjimo veiklas atlieka ne 
kiekvieną ir ne kas antrą pamoką, greičiausiai lemia kiti aspektai, o ne laiko stoka 
tyrinėjimo veiklų pasiruošimui. Šie rezultatai rodo, jog, vieniems mokytojams norą, 
organizuoti tyrinėjimu grįstą ugdymą dažniau, gali apsunkinti ilgas pasiruošimas 
veikloms, tačiau daliai pradinių klasių mokytojų, tyrinėjimo veiklų organizavimą 
stabdo kiti aspektai. 

Apklausoje respondentai turėjo pažymėti, kaip dažnai, prieš atliekant 
tiriamąsias veiklas su mokiniais, jie jas išbando pirmiau patys. Visada išbando 
šiek tiek daugiau nei ketvirtadalis respondentų, pusė respondentų pažymėjo, jog 
„dažniausiai išbando“, o 24,2 96 išbando kartais. Pasirinktą variantą mokytojai 
turėjo pakomentuoti. Komentarai suskirstyti į dvi kategorijas (žr. 2 lentelė). Pirmoji 
kategorija — „Linkę išbandyti“ (priskirta 40 komentarų). Prie šios kategorijos priskirti 
tie komentarai, kuriais paaiškinama, kodėl dažniau mokytojai tyrimus išbando 
pirmiau patys. Antroji — „Ne visada išbando“ (7 komentarai). Prie šios kategorijos 
priskirti tie komentarai, kuriais paaiškinama, kodėl mokytojai linkę ne visada tyrimus 
išbandyti. Komentarus pateikė ne visi respondentai. 


2 lentelė 
Priežastys, kodėl mokytojai linkę dažniau išbandyti arba neišbandyti tyrimus patys 


LINKĘ IŠBANDYTI NE VISADA IŠBANDO 


Dėl tyrinėjimo proceso sklandumo. (N - 30) Nemato prasmės. (N - 2) 


Tuomet, jei mokytojui tyrimas naujas. (N - 7) Taupo priemones. (N - 1) 


Kad būtų paprasčiau paaiškinti tyrimą Nes kai kurie tyrimai remiasi gyvenimiškąja 


mokiniams. (N - 3) patirtimi. (N - 1) 

Mokytojui pačiam yra įdomu. (N - 2) Trūksta laiko. (N - 1) 

Įsitikinti dėl tyrimo reikalingumo. (N - 1) Mėgsta improvizuoti. (N - 1) 
Priklauso nuo temos. (N - 1) Atliekami jau žinomi tyrimai. (N - 1) 


Vienas mokytojas parašė, kad Pamokai visada reikia ruoštis, pačiai įdomu 
ar pavyks bandymas; O jei nepavyks. Mokytojai dažnai išbando tyrimus tam, kad 
tyrimo procesas eitysi sklandžiai - mokytojams svarbu, jog pamokos procesas būtų 
sėkmingas, mažiau rizikingas. Jie nori įsitikinti, kad tyrimą bus įmanoma atlikti bei 
iš anksto planuoti laiką, pasiruošti sunkumams. Pradinių klasių mokytojams taip 

pat svarbi aiškinimo kokybė, jie nori kuo suprantamiau, atskleidžiant svarbiausius 
aspektus, pristatyti tyrimą ir su mokiniais jį atlikti. Vienas iš mokytojų teigė, kad nori 
įsitikinti dėl tyrimo reikalingumo. Dalis pateikė komentarus, kad išbando tyrimus, 
jei nėra jų atlikę anksčiau. Kiti mokytojai smalsūs, todėl prieš atlikdami tyrimą su 
mokiniais, pabando atlikti jį patys. Vieno mokytojo nuomone, reikia išbandyti tyrimą 
ar ne, priklauso nuo temos. 

Kai kurie mokytojai, kurie pateikė komentarus, kodėl ne visada išbando 
tyrimus, teigė, kad nemato prasmės. Vienas mokytojas parašė, kad dažnai rezultatą 
numano arba pasiguglina, žino ko tikėtis, kokias reakcijas gali iššaukti. Yra mokytojų, 
mėgstančių improvizuoti arba manančių, jog kai kurie tyrimai remiasi gyvenimiškąja 
patirtimi, todėl juos galima atlikti iš anksto neišbandžius. Dalis taupo laiką bei 
priemones. Tyrimai neišbandomi prieš pamoką ir todėl, nes kai kurie mokytojai 
metai iš metų atlieka su mokiniais tuos pačius tyrimus, taigi procesas, rezultatai jau 
yra žinomi. 

Apklausos rezultatai atskleidė, kad daugumos mokytojų manymu, tyrinėjimu 
grįsto ugdymo taikymą labiausiai riboja laiko stoka, nepritaikytos klasės bei 
metodinės medžiagos ir priemonių trūkumas. Mokytojai pripažįsta, kad patys ne 
visada yra motyvuoti tyrinėti pamokų metu, taip pat yra manančių, kad motyvacijos 
stinga mokiniams. Vienas mokytojas teigė, kad tyrinėjimą riboja perkrauta programa. 

Tyrimu taip pat buvo siekiama sužinoti pradinių klasių mokytojų patirtį — 
ar pakanka priemonių, atlikti tyrinėjimu grindžiamas veiklas. Daugiau nei pusė 
respondentų mano, kad mokykloje priemonių tyrinėjimams trūksta. Mokytojų, 
pažymėjusių, kad tyrinėjimui grindžiamoms veikloms organizuoti trūksta priemonių, 
buvo prašoma patikslinti, kokių priemonių mokykloje stinga. Sugrupavus atsakymus 
paaiškėjo, jog daugiausiai mokytojų mano, kad mokykloje trūksta tyrimams 
reikalingų medžiagų ir tyrinėjimo įrankių, komentaruose pabrėžiama, kad dažnai 
tenka šias priemones pirkti patiems iš savo asmeninių finansų. Pradinių klasių 
mokytojai teigia, kad trūksta tokių priemonių, kaip kibirėliai, didinamieji stiklai, 
muliažai, mikroskopai, indeliai ir kt. Be to, kad ir yra priemonių, jų kiekio nepakanka, 
kad mokiniai galėtų dirbti mažomis grupėmis arba individuliai. Sunku tyrinėti ir 
todėl, nes ne visos klasės tam yra pritaikytos. Pavyzdžiui, pasak mokytojų trūksta 
kriauklių, virtuvėlių. Yra mokytojų, teigiančių, jog nepakanka metodinės medžiagos 
bei mokyklos administracijos įsitraukimo skatinant tyrinėjimu grindžiamą ugdymą — 
anot vieno mokytojo, mokykla nepasirūpina priemonių atnaujinimu arba apie 
atnaujinimą neinformuoja mokytojų. Dauguma pradinių klasių mokytojų pabrėžė, 
kad viską tenka pirkti patiems, naudoti asmeninius pinigus. Mokytojų komentarai 
rodo, kad priemonėmis jie galėtų pasirūpinti ir patys, tačiau tam turėtų būti 
skiriamas papildomas finansavimas. 

Tyrimas atskleidė, kad apie pusė (56,5 %) respondentų yra dalyvavę seminare 
apie tyrinėjimu grįstą ugdymą. Mokytojai paminėjo, kad yra dalyvavę seminaruose, 
kuriuose buvo kalbama apie tyrinėjimą su pradinių klasių mokiniais. Mokytojai 
dalyvavę tokiuose seminaruose, kaip „Aš ir gamta“, mokytojų organizuojamas 
konferencijose, mokymuose „Pagilintas gamtamokslinis ugdymas pradinėse 

klasėse“, Makarskaitės-Petkevičienės mokymuose ir kt. Kai kurie mokytojai 
negalėjo įvardinti, kur yra dalyvavę, nes pildant apklausą neprisiminė. Didelė dalis 
respondentų teigė, kad yra dalyvavę seminaruose, kuriuose kalbama apie STEAM, 
tuo pačiu pabrėžiant tyrinėjimu grįstą ugdymą. 9 % pažymėjusių, kad yra dalyvavę 
seminare, prisiminė, kad apie tyrinėjimu grįstą ugdymą buvo kalbama „Taip“ 
vadovėlio pristatymuose. Šis pasaulio pažinimo vadovėlis yra sudarytas, siekiant į 
ugdymosi procesą įtraukti daugiau praktinių veiklų — iškart po tam tikros temos yra 
„Taip“ laboratorijos poskyris, kuris skatina tyrinėjimu grindžiamo ugdymo taikymą. 
Todėl, pristatant šį vadovėlį, mokytojai galėjo sužinoti ir apie tyrinėjimo veiklų 
taikymą pasaulio pažinimo pamokose. 

Mokytojų, kurie klausimyne pažymėjo, kad nėra dalyvavę seminaruose apie 
tyrinėjimu grįstą ugdymą, buvo prašoma įvardinti, kokios priežastys lėmė, kad jie 
nedalyvavo seminaruose. Daugiausiai mokytojų nėra dalyvavę seminaruose, todėl, 
nes nerado seminaro šia tema arba rado, tačiau dėl tam tikrų priežasčių jie pasirodė 
neverti dėmesio. Ne visi mokytojai kol kas turėjo tam galimybę, nes, pavyzdžiui, 
pradinių klasių mokytoju dirba tik pirmus metus. Kiti mokytojai teigė, kad tokiems 
seminarams nėra poreikio, pavyzdžiui, todėl, nes pakankamai informacijos 
apie tyrinėjimo veiklas pamokose randa internete, išgirsta studijų metu ir kt. 
Yra mokytojų, kurie tam neturi laiko ar galimybių, dar kiti pedagogai teigia, jog 
pagrindinis ribojantis aspektas, kodėl jie nedalyvauja tokiuose seminaruose — kaina 
ar laiko trūkumas. 


Išvados 


Tyrimu atskleista, jog pradinių klasių mokytojai supranta tyrinėjimu 
grindžiamo ugdymo svarbą ir įvairiapusę teikiamą naudą. Nors mokytojai supranta 
tyrinėjimo veiklų taikymo svarbą pasaulio pažinimo pamokose, tačiau šį metodą 
taiko palyginus nedažnai. Pastebėta, jog rečiausiai su mokiniais tyrinėja pedagogai, 
neseniai pradėję dirbti pradinių klasių mokytojais. Įvertinus duomenis atskleista, 
kad vadovėlio „Taip“ turinys labiausiai skatina mokytojus organizuoti pamokose 
tyrinėjimo veiklas, o „Gilės“ — mažiausiai. Mokytojų manymu, tyrinėjimu grindžiamą 
ugdymą labiausiai riboja laiko stoka, nepritaikytos klasės, metodinės medžiagos 
ir priemonių trūkumas. Nemaža dalis mokytojų, kaip vieną iš problemų įvardino, 
kad tyrinėjimui reikalingas priemones tenka pirkti iš savo finansų. Pradinių klasių 
mokytojų patirtis rodo, jog trūksta seminarų apie tyrinėjimo organizavimą pasaulio 
pažinimo pamokose, reikalinga didesnė seminarų sklaida ir finansavimas. 

PRIMARY SCHOOL TEACHERS' EXPERIENCES OF INQUIRY-BASED EDUCATION IN SCIENCE 
LESSONS 


leva Karklelyté 
Vilnius University, Lithuania 


Modern society emphasises the importance of engaging and involving children 
in the teaching/learning process and aims to make students active participants in the 
educational process. Both scientific and methodological literature suggests that one of 
the most useful methods of learning is experiential learning. The new Science Framework 
Programme (2022) is designed to enable primary school pupils to learn as much as possible 
about the world, to ask questions, to search for answers, to develop responsibility and to 
develop exploratory skills. The curriculum highlights the importance of inquiry in science 
learning, allowing pupils to experience the joy of exploring, to solve problems, to argue their 
choices, to find evidence and to support their conclusions. 

In Lithuania, more research and articles are focusing on the benefits and 
importance of inquiry-based education for students. In general, most articles are about the 
educational process, activities and student achievement, while teachers are often left out. 
The aim of this study is to reveal the experiences of primary school teachers in inquiry-based 
education in science classrooms. The survey was carried out among 62 teachers, 93.5% of 
the respondents work as primary school teachers in public schools. 

Theresearchrevealed that primary school teachers understandthe importance and 
multiple benefits of inquiry-based education. Although teachers understand the importance 
of using exploratory activities in the classroom, the use of this method is relatively rare. It 
was observed that teachers who have recently started working as primary school teachers 
are the least likely to explore with their pupils. The data also revealed that the content of the 
"Taip" textbook is the most conducive for teachers to organise exploration activities in the 
classroom, while the content of the "Gilé" textbook is the least so. Teachers felt that inquiry- 
based education was most constrained by a lack of time, inadequate classrooms, and a lack 
of methodological materials and tools. A number of teachers identified one of the problems 
as the fact that they have to buy the tools needed for exploration out of their own finances. 
The experience of primary school teachers shows that there is a lack of seminars on how to 
organise exploration in the classroom, and that there is a need for more dissemination and 
funding for seminars. 

Keywords: inquiry-based education, primary school teachers, science lessons, research 
activities 

